Source: http://pinkvanilla.hu/hirek/58-nemzetkozi?start=36
Timestamp: 2018-08-18 14:36:58
Document Index: 26384138

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ']

2015. január 20. kedd, 16:13
Az amerikai legfelsőbb bíróság pénteken úgy határozott, hogy napirendre tűzi annak a kérdésnek a tárgyalását, hogy a szövetségi tagállamok megtilthatják-e az azonos neműek házasságát. Az Egyesült Államok legmagasabb szintű bírói testülete várhatóan június végén mondja ki a verdiktet a meleg és leszbikus párok egybekelésére Michigan, Kentucky, Ohio és Tennessee államban vonatkozó tilalom ügyében.
Az osztrák alkotmánybíróság visszavonta az örökbefogadás tilalmát azonos nemű párok esetében
2015. január 17. szombat, 18:41
Az osztrák alkotmánybíróság szerdai határozatának értelmében visszavonták az örökbefogadás tilalmát azonos nemű párok esetében. Eszerint mostantól nem vérszerinti gyermek közös örökbefogadására is lesz lehetőség. Azonos nemű párok eddig csak vérszerinti gyermeket fogadhattak örökbe. A határozatot Gerhart Holzinger, az alkotmánybíróság elnöke azzal indokolta, hogy a kizárólag szexuális irányultság alapján meghatározott szabályozás megléte indokolatlan volt. A mostani döntés alapjául az Emberi Jogok Európai Egyezményének, a magánélet és családi élet tiszteletben tartásárról szóló cikkelye szolgált.
Az orosz állami tévében bírálták a Nyugatot, dicsérték Magyarország "ellenállását"
2014. november 10. hétfő, 21:48
A nyugati államoknak "a társadalmi értékek átkódolására való törekvését" ostorozta az orosz állami televízió befolyásos műsorvezetője, miközben Magyarországot az "ellenállás" példájaként mutatta be.
Dmitrij Kiszeljov, az orosz Állami Televízió-és Rádiótársaság (VGTRK) alelnöke, egyben az Oroszország Ma nevű állami médiavállalat vezérigazgatója a Rosszija 24 állami hírtelevízióban vasárnap késő este sugárzott heti magazinműsorban bírálta a lett külügyminisztert, amiért bejelentette, hogy meleg, noha ezt megtarthatta volna magának, s elítélte, hogy Ban ki Mun ENSZ-főtitkár a legutóbbi Eurovíziós Dalfesztivál győztesével, az osztrák Conchita Wurst transzvesztita énekessel találkozott.
Felmentették a Femen-aktivistákat a párizsi Notre-Dame megrongálásának vádja alól
2014. szeptember 10. szerda, 17:37
Felmentette a Femen nőjogi szervezet kilenc aktivistáját szerdán a párizsi büntetőbíróság a Notre-Dame-katedrális egyik harangja megrongálásának vádja alól. A bírók szerint nem volt elégséges bizonyíték arra, hogy a kárt a tüntetők okozták, amikor másfél évvel ezelőtt XVI. Benedek pápa lemondását "ünnepelték" félmeztelenül a leghíresebb francia templomban.
Kolumbiábiában két leszbikus nő ül miniszteri székben
2014. augusztus 31. vasárnap, 17:56
A kereskedelmi, ipari és idegenforgalmi miniszter a nyilvánosság elé állt azzal, hogy leszbikus és az oktatási miniszterrel él, az alkotmánybíróság pedig precedensértékű ítéletet hozott arról, hogy leszbikus és meleg kapcsolatban élők is örökbefogadhatnak, ha a gyereknek valamelyikük a valódi biológiai szülője.
2014. augusztus 29. péntek, 16:53
Precedens értékű ítéletet hozott a kolumbiai alkotmánybíróság, engedélyt adott egy leszbikus párnak, hogy egyikük örökbe fogadhassa a másikuk gyermekét, írja az Aljazeera. Veronica Boteri és élettársa, Ana Leiderman régóta élnek élettársi viszonyban, utóbbinak gyereke is született mesterséges megtermékenyítés útján.
Meleg és leszbikus párok hada utazik házasodni Új-Zélandra